b"\n_START_ARTICLE_\nDru\xc5\xa1tvo slovenskih re\xc5\xbeiserjev\n_START_PARAGRAPH_\nDru\xc5\xa1tvo slovenskih re\xc5\xbeiserjev (kratica DSR) je stanovsko dru\xc5\xa1tvo slovenskih filmskih in televizijskih re\xc5\xbeiserjev._NEWLINE_Leta 2005, v letu stoletnice slovenskega filma, je skupina filmskih re\xc5\xbeiserjev, ki so prej tvorili jedro Sekcije re\xc5\xbeiserjev pri Dru\xc5\xa1tvu slovenskih filmskih ustvarjalcev ustanovila samostojno dru\xc5\xa1tvo - Dru\xc5\xa1tvo slovenskih re\xc5\xbeiserjev. Dru\xc5\xa1tvo ima sede\xc5\xbe v Ljubljani in zdru\xc5\xbeuje poklicne filmske in televizijske re\xc5\xbeiserje re\xc5\xbeiserje vseh generacij, filmske in televizijske scenariste (DSR Scenaristi), ter asistente re\xc5\xbeiserje (sekcija asistentov re\xc5\xbeiserjev). _NEWLINE_DSR je polnopravni \xc4\x8dlan Zveze dru\xc5\xa1tev slovenskih filmskih ustvarjalcev (Zveza DSFU), krovne strokovne organizacije na podro\xc4\x8dju produktivne kinematografije v Sloveniji. _NEWLINE_DSR je polnopravni predstavnik Slovenije v dveh mednarodnih organizacijah: Zvezi evropskih avdiovizualnih re\xc5\xbeiserjev (La F\xc3\xa9d\xc3\xa9ration Europ\xc3\xa9enne des R\xc3\xa9alisateurs de l'Audiovisuel - FERA) in Zvezi scenaristov v Evropi (Federation of Screenwriter in Europe). _NEWLINE_Angle\xc5\xa1ko ime za DSR je Directors' Guild of Slovenia._NEWLINE_V temeljnem aktu DSR je zapisano: \xc2\xbbOsnovni namen dru\xc5\xa1tva je vzpodbujati k samostojnemu, svobodnemu in ustvarjalnemu delovanju \xc4\x8dlanov re\xc5\xbeiserjev v ugodnih pogojih, razvijati odgovoren odnos \xc4\x8dlanov do poklica re\xc5\xbeiserja ter vzpodbujati poglobljeno spoznavanje dela slovenskih kot tudi tujih re\xc5\xbeiserjev.\xc2\xab"